
Hitelminősítők az egységesülő európai tőkepiaci szabályozás tükrében

Az utóbbi bő hét évtized legnagyobb gazdasági válságát éli most a globalizált világgazdaság, amely az Európai Unióban először pénzügyi válságként jelentkezett, majd adósság és euró válsággá alakult át. A tőkepiacok „privát testőrei” – a hitelminősítők – pedig a válságban komoly szerepet vállaltak, sőt sokan a pénzügyi válság fő okozóinak tartják őket. Az amerikai Lehman-Brothers bankház csődje a tudomány, a politika és a közvélemény figyelmét végérvényesen a hitelminősítőkkel kapcsolatos rendellenességre irányították Így elfogadottá vált, hogy a „globális névjegykártyát” kibocsájtó ügynökségeknek nagyobb a szerepük annál, mintsem hogy ne foglalkozzunk velük behatóan.
A pénz- és tőkepiacok XXI. századi legnagyobb kihívása, hogy miként lehet a különböző határon átnyúló piaci szereplőket megfelelően ellenőrizni. Mára elmondható, hogy az Európai Unióban tőkepiacnak egy teljesen új szabályozási struktúrája van kialakulóban, amelynek csak a legelső eleme a hitelminősítők szabályozása. Ennek megfelelően a dolgozatban feltárásra kerülnek az egységesülő európai tőkepiac aktualitásai és a legújabb európai normák magyar jogtudomány keretei között történő értékelése.
A válság és az azt követő események egyenes következménye, hogy a piac megrettent a bizalom hiányától. A pénzügyi intermediáció alapján a hitelminősítők tőkepiaci helyzete, arra determinál, hogy újra kell az intézetek szerepét szabályozni. Melynek az axiómája úgy hangozhatna, hogy nem elég, ha a minősítők eredményesen működnek, szabályok is kellenek hozzá. A dolgozat főcélkitűzése: a magyar jogtudományban mindeddig alig tárgyalt hitelminősítő intézetek szabályozásának dogmatikai feldolgozása.
A minősítőkkel kapcsolatban elemzésre és értékelésre kerülnek a már szabályozott és szabályozásra váró jogi problémák valamint a dolgozat betekintést enged a kutatási terület legfontosabb elméleti kérdéseinek a gyakorlatban felmerülő problémáiba.



